Comuna Jariștea, Vrancea

Jariștea este o comună în județul Vrancea, Moldova, România, formată din satele Jariștea (reședința), Pădureni, Scânteia și Vărsătura.

Toponimie 
Procedeul înființării statelor a constat în clasicele despăduriri prin foc, de unde și denumirile satelor: Jariștea, Scânteia, Pădureni. Cuvântul jariște însemnând, loc pustiit de foc; pădure arsă pe locul căreia se dezvoltă o nouă vegetație lemnoasă.

Așezare geografică
Comuna se întinde în centrul județului, în partea de răsărit a Măgurei Odobeștilor, învecinându-se cu orașul Odobești, la sud, și cu comuna Bolotești, la nord.

Istorie 
La sfârșitul secolului al XIX-lea, comuna Jariștea făcea parte din plasa Gârlele a județului Putna și era formată numai din satul de reședință, cu 1880 de locuitori ce trăiau în 491 de case. În comună funcționau două biserici și două școli una de băieți, cu 76 de elevi, și una de fete, cu 26 de eleve. La acea vreme, pe teritoriul actual al comunei mai funcționa în aceeași plasă și comuna Vărsătura, în aceeași plasă. Ea era formată din satele Pădureni și Vărsătura, cu 1182 de locuitori, două biserici și o școală mixtă. Aceeași componență și apartenență este consemnată și de Anuarul Socec din 1925, comuna Jariștea având 2409 locuitori, iar comuna Vărsătura 1760. În 1931, comuna Vărsătura a devenit comună suburbană a comunei urbane Odobești.

În 1950, comuna Jariștea a fost arondată raionului Focșani din regiunea Putna, apoi (după 1952) din regiunea Bârlad și apoi (după 1956) din regiunea Galați, iar la un moment dat comuna Vărsătura a dispărut, fiind inclusă în comuna Jariștea. Din 1968, comuna Jariștea face parte din județul Vrancea.

Demografie 

Conform recensământului efectuat în 2021, populația comunei Jariștea se ridică la 4.027 de locuitori, în scădere față de recensământul anterior din 2011, când fuseseră înregistrați 4.204 locuitori. Majoritatea locuitorilor sunt români (95,33%), iar pentru 4,57% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,71%), iar pentru 4,92% nu se cunoaște apartenența confesională.

Politică și administrație 
Comuna Jariștea este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Transport 
Comuna este traversată de șoseaua județeană DJ205B, care o leagă spre sud de Odobești, Vârteșcoiu, Cârligele, Cotești, Urechești și Popești (unde se termină în DN2) și spre nord de Bolotești (unde se termină în DN2D).

Monumente istorice 
Două obiective din comuna Jariștea sunt incluse în lista monumentelor istorice din județul Vrancea ca monumente de interes local.
 Situl arheologic de la „Pițigoi”, din satul Pădureni, unde s-au descoperit urmele unei așezări din perioada Latène III, cultura geto-dacică;
 Mănăstirea Buluc, întemeiată de către boierul Isaia Caragea din Vineșeștii Putnei, care a ridicat Codrii Mereilor o biserica de lemn. Sfințirea acesteia s-a făcut la dată de 8 martie 1679. Între anii 1922-1928 se va ridică o biserica de zid, cu hramul Schimbarea la Față. După cutremurul din 1940, biserica va fi refăcută din temelie. Între anii 1951 și 1961, mănăstirea este ocupată de o obște de maici, iar mai apoi părăsită. Mănăstirea a fost redeschisă în anul 1991. Biserica de lemn „Sfânta Treime”-Schitul Buluc din zona satului Pădureni.

Note 

Jariștea